1. **O le Sopo’ia atu o Ioritana (Iosua 3):**
	* **E manaomia le faapaiaina:**
		+ Mo le 40 tausaga, na faailoa atu ai e le puao le taimi ma le mea e tolauapi ai ma toe faaauau ai le faigamalaga, ma na taitaiina atu e le atolaau Isaraelu mo sona taunuuga fou (Numera 9:17; 10:33).
		+ Ua oo mai le taimi e siitia ai. Na latou o ese mai i le toagalauapi i Setima ma tolauapi mo aso e tolu i le isi itu o Ioritana. Ona latou maua lea o le faatonuga ina ia latou mulimuli atu i le atolaau i le Nuu o le Folafolaga (Iosua 3:1-3).
		+ **O le mulimuli atu i le atolaau e aofia ai le:**
			1. Ia Usiusitai i le Atua (I Poloaiga 10)
			2. Ia Talitonu i le tausiga a le Atua (o le ipu manai)
			3. Ia aloa’ia ma faaaloalo i taitai ua tofiaina e le Atua (Tootoo o Arona)
		+ Ae sa i ai se tulaga manaomia: e tatau ona faapaiaina i latou (Iosua 3:5). O lenei faapaiaga e aofia ai le sauniga o le faamamaina (o le faamamaina lea o laei ma le tino), lafoai le agasala, ma ia maua i se uiga usiusitai ia talia-gofie ai poloaiga a le Atua.
	* **O vavega ofoofogia a le Atua:**
		+ O le Atua, “Ua na’o Ia lava Na te faia vavega ma mea ofoofogia” (Salamo 72:18). O lenei, ua tatou iloa o Ia lava o le Atua e Toatasi (Salamo 86:10); tatou te manatua Ana vavega ofoofogia (Salamo 77:11); ma ua tatou ta’uta’u atu Ana galuega ofoofogia (Salamo 96:3).
		+ E leai se mea faigata tele pe ofoofogia tele ia te Ia, o Le na faia mea uma lava ua i ai (Ieremia 32:17; Luka 1:37). O lona uiga e mafai ona tatou talitonu e mafai foi ona Ia galuea’ina vavega ma ni mea ofoofogia i o tatou olaga (Salamo 107:8).
		+ O le sopoia atu o Ioritana o se tasi lea o vavega ofoofogia a le Atua, lea e faasino atu ai faavaloaga i se tasi o vavega silisili na folafola mai e le Atua e faatinoina i a’i tatou: o le ulu atu lea i le Kanana faale-lagi (Sakaria 8:6-8).
2. **Manatua ma Faagalogalo (Iosua 4):**
	* **O faailoga mo le faamanatuina:**
		+ I le Tusi Paia, e mafai ona i ai ni uiga eseese i se faailoga: O se faatinoga ofoofogia (1Tupu 13:3); O se faailoga o se mea (Kenese 9:13); O le faailoga i se lapata’iga (Esoto 12:13); O se faailoga tulaga ese (Esekielu 20:20); O se faamanatuga (Kenese 28:18)
		+ O maa e12 na aumaia mai Ioritana, na faatuina e Iosua e fai ma faailoga mo tupulaga mulimuli mai: o se faamanatu
		+ I tua atu o ni mafaufauga lava ia, o le a se faamoemoe sa i le finagalo o le Atua ina ua talosaga atu mo le faatutūina o nei maa? (Iosua 4:6-7)
		+ E tatau lava ona iloa e le tupulaga fou mea na faia e le Atua. Ona o lo latou faatuatua e tatau ona faavae lea i luga o vavega ofoofogia a le Atua. O le matafaioi lea a matua e tatau ona faasoa atu lenei malamalama i a latou fanau (Teuteuronome 4:9). I le i ai o lenei malamalama, e tatau ai i a’i tatou taitoatasi ona ola e ala i lo tatou lava faatuatua.
	* **O le mata’utia o le faagalogalo:**
		+ I le faatuina o maa faamanatu e 12 i Kilikala, na faamamafaina ai e Iosua ni manatu se lua (Iosua 4:23):
			1. **Na faamatutuina e le Atua le Sami Ulaula i o** *tatou* **luma** **(O Iosua, Kalepo, ma le toaititi o e o loo ola pea mai le augatupulaga na o ese mai Aikupito)**
			2. **Na faamatutuina e le Atua le Vaitafe o Ioritana i o** *outou* **luma** **(le tupulaga fou na fananau a’o malaga i le toafa, ma le faamoemoe ia manumalo ia Kanana)**
		+ Na lamatia le tupulaga fou i le toe faia o le mea sese lava e tasi e pei na faia e o latou matua: ua faagalogalo galuega mamana a le Atua. Paga lea, ua galo i a’i latou, ma sa latou totogiina le aafiaga o ia faatinoga (Faamasino 3:7-8).
		+ E maeu lava le taua ona fou pea i o tatou mafaufau le tausiga a le Atua i o tatou tuaā, ma taimi na va’aia ai e o tatou lava mata le aao malosi o le Atua!
3. **O le Taua o le Vaitafe o Ioritana:**
	* O le sopoia atu o le Sami Ulaula ma le Ioritana o ni mea ia se lua o le talafaasolopito o mea na tutupu ua avea ma ni mea taua i le talafaasolopito o le togiola (Salamo 66:6; Salamo 114). Latou te faailogaina faatasi lo tatou saolotoga mai le agasala ma lo tatou avanoa i le ola e faavavau.
	* O le sopoia atu faavavega o le Vaitafe o Ioritana ma aumaia i luma lava o le Atua, o se mea moni lava lea mo Elia (2Tupu 2:1, 7, 8, 11).
	* Ae peitai, mo Elisaia, o le mea lava lea e tasi na tupu, o se faailoga lea o le taliaina o le Agaga Paia, lea na mafai ai e ia ona faataunuuina lana misiona (2 Tupu 2:14-15).
	* O le ulu atu i le vai o Ioritana o se aafiaga tutusa lava lea ia Iesu, o Le na tuuina atu i ai le mana e le Agaga Paia e faataunuuina ai Lana misiona: ia faasa’oloto ai i tatou mai le agasala ma tuuina mai i ai tatou le ola e faavavau (Mareko 1:9-11; Ioane 1:29; 3:16).